વેપારીઓને સૌથી મોટો વિરોધ મહિનામાં ત્રણ વખત રિટર્ન ભરવાનો અને ઓનલાઇન રજિસ્ટ્રેશન સામેનો છે આ ઉપરાંત કેટલીક સેવાઓ પર વધુ પડતો જીએસટી દર લાગુ પાડવા સામે પણ વિરોધ છે. હાલ રાજ્યના વેટના રિટર્ન દર ત્રણ મહિને ભરવામાં આવે છે જ્યારે જીએસટી લાગુ પડી ગયા બાદ દર મહિને ત્રણ રિટર્ન અને પાછું એક વાર્ષિક રિટર્ન પણ ભરવું પડશે. વેપારીઓનો બીજો વિરોધ જીએસટીમાં કરાયેલી આકરી સજાની જોગવાઇઓ સામે છે. કૉંગ્રેસના સાંસદ દિગ્વિજયસિંહે જણાવ્યું હતું કે જીએસટીમાં વર્ષે ૨૦ લાખ રૂપિયાનું ટર્નઓવર કરનારનો પણ સમાવેશ કરાયો છે, જેનો મતલબ એવો થયો કે કોઇ લારી-ગલ્લાવાળો કે નાની દુકાન ધરાવતો રોજનું પાંચ થી છ હજાર રૂપિયાનો માલ વેચતો હોય તો તેને પણ હવે જીએસટીના મહિને ત્રણ રિટર્ન અને બધી ભાંજગડ કરવી